Bovas
Bovas (angl. Bow River, pranc. La rivière Bow) – upė Kanadoje, Albertoje; viena iš Pietų Saskačevaną sudarančių ištakų. Prasideda Uoliniuose kalnuose, Bovo ežere, Banfo nacionaliniame parke. Teka į pietryčius, prateka Hektoro, Vermiliono ežerus, ties Gresi Leiku susilieja su Oldmanu ir sudaro Pietų Saskačevaną. Svarbiausi intakai: Kananaskis, Elbovas, Haivudas. Ties Banfu Bovo upėje yra Bovo krioklys. HE. Upėje gausu žuvies (vaivorykštinis upėtakis, amerikinė palija, lašišinės žuvys). Prie Bovo įsikūrę Leik Luiso, Banfo, Kanmoro, Kočrano, Kalgario miestai.